b'\n_START_ARTICLE_\nNereida (luna)\n_START_SECTION_\nOdkritje in imenovanje\n_START_PARAGRAPH_\nLuno Nereido je odkril 1. maja leta 1949 Gerard Peter Kuiper, ki je tudi predlagal ime. Imenoval jo je po morski nimfi Nereidi iz gr\xc5\xa1ke mitologije.\n_START_SECTION_\nLastnosti\n_START_PARAGRAPH_\nDolgo so jo imeli za Neptunovo zunanjo luno. Po velikosti je tretja najve\xc4\x8dja Neptunova luna saj ima premer 340 km. Kro\xc5\xbei po tirnici, ki je v popre\xc4\x8dju oddaljena od Neptuna 5,513.400 km, ima pa izredno veliko izsrednost. Njena izsrednost je najve\xc4\x8dja med vsemi naravnimi sateliti v Son\xc4\x8devem sistemu . Zaradi Kozaijevega pojava, ki mo\xc4\x8dno vpliva na nekatere zunanje nepravilne lune plinskih velikanov (primer je Saturnova luna Bestla in Uranova luna Margareta), bo luna Nereida to prednost v daljni prihodnosti izgubila. Nenavadna tirnica ka\xc5\xbee na to, da bi lahko bila zajeti asteroid iz Kuiperjevega pasu. Mo\xc5\xbeno je tudi, da je pri\xc5\xa1lo do motnje pri zajetju najve\xc4\x8djega Neptunovega satelita Tritona._NEWLINE__NEWLINE_Luna Halimeda bi lahko nastala ob trku nekega nebesnega telesa z luno Nereido.'